text: مرکزی وزیر داخلہ جناب راج ناتھ سنگھ نے اسٹیچو آف یونیٹی میں سردار ولبھ بھائی پٹیل کو خراج عقیدت پیش کرنے کے بعد 20 دسمبر کو کانفرنس کا افتتاح کیا۔ اپنے افتتاحی خطاب میں انھوں نے گذشتہ 12 ماہ کے دوران ملک میں نظم ونسق کی صورت حال میں واضح بہتری لانے اور شہریوں کے تحفظ اور سلامتی کا ماحول برقرار رکھنے میں وہاں پر موجود ریاستی پولیس کے سربراہان اور مرکزی مسلح پولیس دستوں کے ڈائرکٹر جنرلز کو مبارکباد دی۔ انھوں نے ملک میں بہترین پولیس اسٹیشنوں کے ایس ایچ اوز کو بھی اعزاز سے نوازا۔